OpenLLM-France/wikimedia huggingface dataset:
# Ángel Lekumberri García

Ángel Lekumberri García (Pamplona, 21 de gener de 1970) és un exfutbolista i entrenador navarrès, que jugava com a migcampista.

## Trajectòria

Després de passar per la UP Langreo, la temporada 91/92 arriba al filial de l'Athletic Club, amb qui juga tres anys amb un bon nivell a Segona Divisió. La temporada 94/95 és presentat amb el primer equip, però deixa el País Basc i marxa a les files de la SD Compostela, que acabava de pujar a la màxima categoria.
El navarrès seria un fix en l'etapa daurada dels gallecs a primera divisió, entre la 94/95 i la 97/98. En eixe període, Lekumberri jugaria 140 partits i marcaria 6 gols. Encara acompanyaria al Compostela dos anys més a la categoria d'argent, sent titular i símbol de l'equip.
L'estiu del 2000 fitxa pel CA Osasuna, que estava en primera divisió, on quallaria dues temporades acceptables (58 partits). Deixa de comptar en la 02/03, i al mercat d'hivern marxa a la UE Llevant, on acabaria la campanya jugant onze partits.
Després de penjar les botes, Lekumberri ha vinculat al món del futbol com a tècnic del CA Osasuna.

## Referències

* ↑ «Lekumberri, Ángel Lekumberri García - Futbolista» (en castellà). [Consulta: 28 juny 2017].
# Jules et Jim

Jules et Jim (traducció literal en català: "Jules i Jim") és una pel·lícula francesa de 1962 dirigida per François Truffaut. Està basada en la novel·la homònima de l'escriptor francès Henri-Pierre Roché, de caràcter semi-autobiogràfica i que relata la seva relació amb Helen Grund, la seva esposa, i l'escriptor Franz Hessel.
Truffaut es va topar amb la novel·la a mitjans dels anys 1950, mentre fullejava llibres en una llibreria de segona mà de París. Més tard, també coneixeria personalment Henri-Pierre Roché, qui donaria el vistiplau a Truffaut per adaptar l'obra al cinema.
La banda sonora, de Georges Delerue, va ser catalogada com una de les 10 millors bandes sonores per la revista anglesa Time en la seva llista "All Time 100 Movies".
El 2010, la revista anglesa Empire va classificar Jules et Jimes a la 46a posició de les 100 millors pel·lícules del cinema ("The 100 Best Films Of World Cinema").

## Argument

La història es desenvolupa abans, durant i després de la I Guerra Mundial prenent com a personatges dos amics, un d'austríac i un altre francès, Jules i Jim, que coneixen Catherine, una peculiar dona interpretada per Jeanne Moreau, de la qual tots dos s'enamoren. Sorgeix així un trio amorós que acaba en tragèdia.
A tenir en compte que l'argument està basat en fets reals. El personatge de Catherine està inspirat en Helen Grunt, dona alemanya que va viatjar a París, on va conèixer Franz Hessel i el seu amic Henri-Pierre Roché, dos artistes de la literatura. Es va casar amb Franz mentre li era infidel amb el seu amant Henri-Pierre Roché, autor del llibre en el qual es basa Truffaut.
Recentment, Marie-Françoise Peteuil ha publicat un llibre (Helen Hessel: la dona que va estimar Jules i Jim) que relata la veritable història d'aquest relat d'amor, infidelitat, traïció i llibertat.

## Repartiment

* Jeanne Moreau: Catherine
* Oskar Werner: Jules
* Henri Serre: Jim
* Vanna Urbino: Gilberte, la promesa de Jim
* Serge Rezvani (als crèdits amb el nom de Boris Bassiak): Albert, amant de Catherine
* Marie Dubois: Thérèse, ex-xicota de Jules
* Sabine Haudepin: Sabine, filla de Jules i Catherine
* Kate Noëlle: Birgitta
* Anny Nelsen: Lucy
* Christiane Wagner: Helga
* Jean-Louis Richard: client al cafè
* Michel Varesano: client al cafè
* Pierre Fabre: borratxo al cafè
* Danielle Bassiak: companya d'Albert
* Bernard Largemains: Merlin
* Elen Bober: Mathilde
* Dominique Lacarrière: una dona
* Michel Subor: narrador (veu)

## Nominacions

* 1963: BAFTA a la millor pel·lícula estrangera
* 1963: BAFTA a la millor actriu estrangera per Jeanne Moreau

## Notes i referències

* ↑ "Stéphane Hessel, un homme engagé: 'J’ai toujours été du côté des dissidents'" Télérama (12 de març de 2011). (francès)
* ↑ «Jules et Jim». Arxivat de l'original el 2011-09-25. [Consulta: 7 juny 2012].
* ↑ «The 100 Best Films Of World Cinema». 'Empire'.
* ↑ «Jules et Jim». The New York Times.

## Enllaços externs

* "Jules and Jim" a New Wave Film.com (anglès)
* Century of Film a Guardian Unlimited (anglès)
* Ressenya a Criterion Collection per John Powers (anglès)
* Review Arxivat 2012-09-20 a Wayback Machine. per Roger Ebert (anglès)
# Pavelló de conveniència

Pavellons o banderes de conveniència són els dels vaixells civils, que reflecteixen la relació entre el navilier i els estats que enarboren accidentalment les seves banderes. Aquests estats ofereixen un sistema de registre, els controls del qual són mínims, i a la vegada concedeixen importants avantatges econòmics que aquests vaixells no troben en el seu país.
També se'ls ha anomenat registres oberts, registres refugi i banderes pirates
Les empreses armadores busquen les banderes de conveniència a fi de reduir costos operatius i evitar regulacions estrictes pel que fa a seguretat o taxes fiscals que d'una altra manera es veurien obligades a complir amb el'adicional de desemborsament.
Molts estats exigeixen a les empreses que pretenguin exercir el cabotatge, és a dir, el transport entre dos ports d'un mateix país, que els vaixells afectats en aquest trànsit enarborin pavelló nacional evitant així la trampa que suposaria l'ús de la bandera de conveniència.
Cal no confondre pavellons de conveniència amb segons registres nacionals.

## Pavellons de conveniència més habituals

* Panamà
* Bahames
* Libèria
* Malta
* Xipre
* Illes Kerguelen
* Illes Marshall
* Antilles Neerlandeses
* Bermudes
* Bolívia

## Vegeu també

* Port de matrícula
# Barbus nanningsi

Barbus nanningsi és una espècie de peix cipriniforme de la família dels ciprínids.

## Morfologia

Els mascles poden assolir els 32 cm de longitud total.

## Distribució geogràfica

Es troba a la conca del riu Congo a Angola.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Wheatland (Wyoming)

Wheatland és un poble del Comtat de Platte (Wyoming) als Estats Units d'Amèrica.

## Demografia

Segons el cens dels Estats Units del 2000 Wheatland tenia 3.548 habitants, 1.539 habitatges, i 980 famílies. La densitat de població era de 323,1 habitants/km².
Dels 1.539 habitatges en un 27% hi vivien nens de menys de 18 anys, en un 52,7% hi vivien parelles casades, en un 7,9% dones solteres, i en un 36,3% no eren unitats familiars. En el 32,2% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,8% tenia menys de 18 anys, un 7,2% entre 18 i 24, un 22,7% entre 25 i 44, un 26,5% de 45 a 60 i un 20,8% 65 anys o més.
L'edat mediana era de 43 anys. Per cada 100 dones de 18 o més anys hi havia 88,8 homes.
La renda mediana per habitatge era de 35.208 $ i la renda mediana per família de 42.623 $. Els homes tenien una renda mediana de 34.940 $ mentre que les dones 20.185 $. La renda per capita de la població era de 19.069 $. Entorn del 6,9% de les famílies i el 8,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheatland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wheatland». American Fact Finder. Oficina del Cens dels Estats Units, 12-01-2010.
# Shapefile

El format ESRI Shapefile (SHP) és un format d'arxiu informàtic propietari de dades espacials desenvolupat per la companyia ESRI, que crea i comercialitza programari per a Sistemes d'Informació Geogràfica com ara Arc/Info o ArcGIS. Originalment es va crear per a la utilització amb el seu producte ArcView GIS, però actualment s'ha convertit en format estàndard de facto per a l'intercanvi d'informació geogràfica entre Sistemes d'Informació Geogràfica per la importància que els productes ESRI tenen al mercat SIG i per estar molt ben documentat.
Un shapefile és un format vectorial d'emmagatzematge digital on es guarda la localització dels elements geogràfics i els atributs associats a ells. No obstant això no té capacitat per emmagatzemar informació topològica. És un format multi, és a dir, generat per diversos fitxers informàtics. El nombre mínim requerit és de tres i tenen les extensions següents:
* .shp - és l'arxiu que emmagatzema les entitats geomètriques dels objectes.
* .shx - és l'arxiu que emmagatzema l'índex de les entitats geomètriques.
* .dbf - és la base de dades, en format dBase, on s'emmagatzema la informació dels atributs dels objectes.
A més d'aquests tres arxius requerits, opcionalment se'n pot utilitzar altres per a millorar el funcionament en les operacions de consulta a la base de dades, informació sobre la projecció cartogràfica, o emmagatzematge de metadades. Aquests arxius són:
* .prj - És l'arxiu que guarda la informació referida al sistema de coordenades en format WKT.
* .sbn i .sbx - Emmagatzema l'índex espacial de les entitats.
* .fbn i .fbx - Emmagatzema l'índex espacial de les entitats per als shapefiles que són inalterables (només lectura).

## Enllaços externs

* Document de descripció tècnica del ESRI Shapefile.
* Shp2KML - Programa per a convertir el format Shapefile a format Google Earth.
* KML2shp - Programa per a convertir el format de Google Earth a format Shapefile.
# Barbus neefi

Barbus neefi és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a la Província de Transvaal (Sud-àfrica), Zàmbia i República Democràtica del Congo.

## Referències

* 1 2 FishBase (anglès)
* ↑ Skelton, P.H., 1993. A complete guide to the freshwater fishes of southern Africa. Southern Book Publishers. 388 p.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lluís Maria Jordi Álvarez

Lluís Maria Jordi Álvarez (Fortianell, Fortià, 1865 - Figueres, 10 de gener de 1929) fou un professor i agrimensor català.
Fill de Francesc Jordi Romañach, director de la Granja-Escola de Fortianell i alcalde de Figueres entre 1876 i 1881, va néixer a la mateixa escola on treballava el seu pare. Juntament amb el pare i el seu germà Joan van formar una de les principals nissagues d'agrimensors empordanesos del segle xix. Quan va tancar l'escola de Fortianell, la família es va traslladar a Figueres, on Lluís Maria estudià i exercí professionalment com a professor i director de la Granja Escola de l'Institut, seguint les petjades del seu pare.
Lluís Maria, figuerenc a cavall entre els segles XIX i XX, va tenir un paper clau en la Figueres de l'època com a professor numerari d'agrimensura, ciències i gimnàstica a l'Institut Ramon Muntaner, a més de ser el secretari del centre; un dels fundadors de la Cambra Agrícola de l'Empordà, de la qual va ser secretari general (1900-1907), vicepresident (1907-1929) i ànima del butlletí de l'entitat; així com directiu del Casino Menestral Figuerenc. Es va casar amb Consol Morell, amb el qual va tenir descendència.

## Publicacions

Va escriure nombroses publicacions com La extensión universitaria (1905), Beneficios que reporta al obrero la enseñanza obligatoria (1911), Enfermedades de las plantas y medios para combatirlas (1920), Nociones de Ganadería (1925), a banda de memòries administratives i desenes d'articles al butlletí de la Cambra Agrícola de l'Empordà i en diaris catalans i madrilenys. També va ser director i propietari d'El Pensamiento, diari de literatura, ciències i arts.

## Referències

* ↑ Burgueño, Jesús; Nadal, Francesc «Agrimensores para un país sin catastro. La enseñanza de la agrimensura en los institutos de segunda enseñanza (1857-1887). El caso de Lérida». Hacienda y fiscalidad. Actas de las VIII Jornadas de Castilla-La Mancha sobre investigación en archivos, 2007.
* 1 2 Armangué, Joan; Falgueras, Joan; Testart, Albert. Cambra Agrícola de l'Empordà. Arquitectura, economia i societat. Figueres: Brau, 2016. ISBN 978-84-15885-50-4.
* ↑ «D. Luis Maria Jordi ha fallecido». Boletín de la Cámara Agrícola del Ampurdán: revista quincenal, 01-11-1929, p. 2.
* ↑ Giralt Raventós, Emili. Contribució a una Bibliografia per a la Història de la Ramaderia i la Veterinària als Països Catalans. IV Col·loqui d'Història Agrària. UAB. Servei de Publicaicons; UB. Centre d'Estudis Històrics Internacionals, 1996, p. 187.
* ↑ Padrosa Gorgot, Inès. Diccionari biogràfic de l'Alt Empordà. Girona: Diputació de Girona, 2009, p. 433-434. ISBN 978-84-96747-54-8.
# Wheaton (Illinois)

Wheaton és una ciutat dels Estats Units a l'estat d'Illinois. Segons el cens del 2000 tenia 55.416 habitants.

## Demografia

Segons el cens del 2000, Wheaton tenia 55.416 habitants, 19.377 habitatges, i 13.718 famílies. La densitat de població era de 1.907 habitants/km².
Dels 19.377 habitatges en un 36,7% hi vivien nens de menys de 18 anys, en un 61,4% hi vivien parelles casades, en un 7,3% dones solteres, i en un 29,2% no eren unitats familiars. En el 24,5% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,2.
Per edats la població es repartia de la següent manera: un 26,2% tenia menys de 18 anys, un 10,5% entre 18 i 24, un 28,8% entre 25 i 44, un 23,4% de 45 a 60 i un 11,2% 65 anys o més.
L'edat mediana era de 36 anys. Per cada 100 dones de 18 o més anys hi havia 90 homes.
La renda mediana per habitatge era de 88.385 $ i la renda mediana per família de 104.475 $. Els homes tenien una renda mediana de 74.871 $ mentre que les dones 48.485 $. La renda per capita de la població era de 36.147 $. Aproximadament el 2,1% de les famílies i el 2,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Wheaton». American Fact Finder. Oficina del Cens dels Estats Units, 12-01-2010.
# Micaelamys

Micaelamys és un gènere de rosegadors de la família del múrids, que viuen a l'Àfrica del sud. Només està format per dues espècies, que segons algunes classificacions formen part del gènere Aethomys.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Shara Zhienkulova

Shara (Gulshara) Zhienkulova (en kazakh: Шара Жиенқұлова. Verni (actual Almati), 18 de juliol de 1912 - Almati, 21 de maig de 1991) fou una ballarina, mestra i coreògrafa que va ser nomenada Artista del poble del Kazakhstan l'any 1938 i Artista d'Honor del Kazakhstan l'any 1936. És coneguda per crear múltiples balls, entre els quals s'inclouen moltes de les dances nacionals dels kazakhs, entre les quals, Ttattimbet, Aizhan Kyz, Kara Zhorga o Kyryk Kyz.

## Biografia

Gulshara Zhienkulova fou la catorzena filla de Baimolda Zhienkulov, un comerciant d'Almati. Entre 1929 i 19309 va estudiar a la Facultat d'Història de l'Institut Pedagògic del Kazakhstan. Pertanyia al clan Karakesek de la tribu Argyn.
El mestre i principal mentor de Shara fou Alexander Artemièvitx Alexàndrov, ex solista del teatre Bolxoi i soci d'Anna Pàvlova. Aquest inicià Shara a la dansa clàssica russa i treballaren conjuntament en la dansa Ttattimbet, considerada una de les millors danses kazakhs.
Entre els múltiples treballs que realitzà, s'inclouen la Filharmònica del Kazakhstan (1940-1962); la direcció del conjunt de dansa i cant de l'RSS del Kazakhstan (1962-1966) i la direcció de l'Escola Coreogràfica d'Almati (1966-1975).
És coneguda també pels seus viatges pel Kazakhstan tot recopilant les danses i balls tradicionals dels habitants.
Gulfayrus Ismailova va pintar un quadre anomenat Vals kazakh en honor de Shara Zhienkulova. Una de les actuacions més famoses creada per Zhienkulova duu el mateix nom; l'esmentada actuació va presentar-se per primer cop al Teatre Bolxoi de Moscou, de la ma de diferents ballarins durant la Dècada de la Literatura i les arts del Kazakhstan. Posteriorment ha estat representada en diferents escenaris, tant soviètics com internacionals.

## Premis i distincions

Al llarg de la seva vida, Shara Zhienkulova va rebre diferents medalles i distincions, entre les quals destaquen:
* Orde de Lenin
* Medalla pel Servei de Combat
* Artista del poble de la República Socialista Soviètica del Kazakhstan
* Medalla de la Distinció Laboral
* Orde de la Insígnia d'Honor
* Orde de la Bandera Roja del Treball (distinguda amb aquest guardó 2 vegades)
* Artista d'honor de la República Socialista Soviètica del Kazakhstan

## Filmografia

Malgrat que la seva principal ocupació era la dansa, també va participar en dues pel·lícules de producció soviètica:
* 1938 - Амангелді (фильм)
* 1957 - Біздің сүйікті дәрігер

## Referències

* ↑ Zhanna, Ramadanova «Digitization of Intangible Cultural Heritage as a method to save and actualize it on the example of Kazakh folk dance». Association for Computing Machinery. Association for Computing Machinery [Almaty, Kazakhstan], 14-09-2020, pàg. 1–7. DOI: 10.1145/3410352.3410748.
* ↑ «COLLECTION OF JEWELRY IN MUSEUMS OF KAZAKHSTAN» (en anglès). ФУНДАМЕНТАЛЬНЫЕ ОСНОВЫ ИННОВАЦИОННОГО РАЗВИТИЯ НАУКИ И.
* ↑ Utegenova, G. «EVOLUTION OF THE IMAGE OF THE KAZAKH WOMAN». ҰЛЫ ДАЛА АРУЛАРЫНЫҢ ЕУРАЗИЯ ТАРИХЫНДАҒЫ РӨЛІ, 2019, pàg. 171.
* 1 2 3 «Vals kazakh (Казахский вальс)». Enciclopèdia Nacional del Kazakhstan, 2005, pàg. 49.
# Eryk Latoń

Eryk Latoń (Godziesze Małe, voivodat de Gran Polònia, 22 d'agost de 1993) és un ciclista polonès, professional des del 2012 i actualment a l'equip Team Hurom.

## Palmarès

* 2014
** 1r al Memorial Roman Siemiński
** Vencedor d'una etapa a la Dookoła Mazowsza
* 2016
** 1r al Szlakiem walk Major Hubal i vencedor de 2 etapes

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Wisting

Wisting és una sèrie de televisió noruega de thriller sobre procediments policials protagonitzada per Sven Nordin com el vidu William Wisting, un destacat detectiu de la policia, i en els primers cinc episodis, protagonitzada per Carrie-Anne Moss com l'agent especial de l'FBI Maggie Griffin. S'ha subtitulat al català.
És la sèrie dramàtica més cara produïda a Noruega. La seva primera temporada es basa en dues novel·les de Jørn Lier Horst, Hulemannen (2013) i Jakthundene (2012). En els episodis 1-5, Wisting encapçala una investigació sobre un assassinat amb la col·laboració de l'FBI, ja que el sospitós és un assassí en sèrie caçat als Estats Units. En els episodis 6-10, Wisting s'ha de defensar contra les acusacions de manipulació de proves en un cas d'assassinat anterior. A finals del 2020, el programa es va renovar per a una segona temporada. Quatre episodis, basats en la novel·la Illvilje (2019), es van emetre a Escandinàvia com a segona temporada a partir del 26 de desembre de 2021, amb una tercera temporada de durada similar ja confirmada; aquests vuit episodis estaven originalment destinats a ser inclosos a la temporada 2. La tercera temporada de quatre episodis, basada en Nattmannen (2009), es va projectar a Escandinàvia l'abril del 2022.

## Referències

* ↑ «Wisting». FilminCAT. [Consulta: 21 agost 2022].
* ↑ Ago, 11 Hours. «Scripted Hot Pick: Wisting» (en anglès americà). TBI Vision, 10-04-2019. Arxivat de l'original el 2019-04-10. [Consulta: 10 abril 2019].
* ↑ «Wisting». Desdelsofà.cat. [Consulta: 21 agost 2022].
* ↑ «When is Wisting on TV? What's it about?» (en anglès). Radio Times, 09-12-2019 [Consulta: 22 desembre 2019].
* ↑ «Wisting: from book to screen» (en anglès britànic), 04-09-2018. Arxivat de l'original el 2019-04-10. [Consulta: 10 abril 2019].
* ↑ «Sundance Now Announces Jan 2020 Slate» (en anglès americà). Arxivat de l'original el 22 desembre 2019. [Consulta: 22 desembre 2019].
* ↑ «‘Wisting’ Review: A Detective at Work». WSJ, 12-12-2019 [Consulta: 22 desembre 2019].
# Wheaton (Minnesota)

Wheaton és una població dels Estats Units a l'estat de Minnesota. Segons el cens del 2000 tenia 1.619 habitants.

## Demografia

Segons el cens del 2000, Wheaton tenia 1.619 habitants, 747 habitatges, i 434 famílies. La densitat de població era de 351,2 habitants per km².
Dels 747 habitatges en un 23,3% hi vivien nens de menys de 18 anys, en un 48,1% hi vivien parelles casades, en un 7,9% dones solteres, i en un 41,8% no eren unitats familiars. En el 39,1% dels habitatges hi vivien persones soles el 25,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,76.
Per edats la població es repartia de la següent manera: un 21,4% tenia menys de 18 anys, un 5% entre 18 i 24, un 20,7% entre 25 i 44, un 20,3% de 45 a 60 i un 32,7% 65 anys o més.
L'edat mediana era de 48 anys. Per cada 100 dones de 18 o més anys hi havia 83,4 homes.
La renda mediana per habitatge era de 29.219 $ i la renda mediana per família de 41.827 $. Els homes tenien una renda mediana de 30.313 $ mentre que les dones 19.750 $. La renda per capita de la població era de 18.181 $. Entorn del 7,2% de les famílies i el 10,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wheaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Wheaton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].